- Hindi News
- National
- साहब! कंपनी के डाॅयरेक्टर और उनकी पत्नी गिरफ्तार हो गईं, हमारे रुपए कहां से मिलेंगे
साहब! कंपनी के डाॅयरेक्टर और उनकी पत्नी गिरफ्तार हो गईं, हमारे रुपए कहां से मिलेंगे
जनसुनवाई में एसपी से की महिलाओं ने शिकायत
दमोह के एजेंट ने ग्रामीण महिलाओं से लालच में कराएं थे पैसे जमा
भास्कर संवाददाता| दमोह
मंगलवार को जनसुनवाई के दौरान सिमरी राजाराम ग्राम की 35 महिलाएं सहित अनेक पुरुष एक साथ एसपी ऑफिस पहुंचीं। उन्होंने एसपी तिलक सिंह को एक निजी कंपनी सांई प्रसाद कॉर्पोशन लिमिटेड के एजेंट द्वारा प्रलोभन के लालच में करीब 6 लाख रुपए संस्था में जमा करने और राशि हड़पने की बात कही। ग्रामीण महिलाओं ने बताया कि भारी भरकम राशि जमा कराने के बाद अब न कंपनी का पता है और न उसके कर्मचारियों का। उन्होंने एसपी को अपना दुखड़ा सुनाया। एसपी ने पूरे मामले की जांच के आदेश दिए हैं।
दमोह देहात थाना अंतर्गत सिमरी राजाराम निवासी महिलाओं के साथ आई एजेंट महिला उर्मिला लोधी 28 ने बताया कि कंपनी के अधिकृत एजेंट आरके पाराशर पिता एमएल पाराशर निवासी स्टेशन चौराहा दमोह 2010 में गांव में आए हुए थे और हम लोगों को इनके द्वारा फुटकर पैसा जमा कर एकत्र रकम सहित अधिक मात्रा में ब्याज देने जैसी लालच दी गई थी। महिलाओं ने बताया कि 60 माह तक के लिए जमा करने की बात एजेंट आरके पाराशर द्वारा की गई थी और इसके बाद उन्होंने कहा था कि 60 माह पूरे होने के बाद कंपनी से ब्याज सहित पैसा वापस दिलाया जाएगा। महिला अनीता लोधी ने बताया कि 60 माह बीत जाने के बाद भी अब पैसों का कोई भी पता नहीं है और अब सागर के गोपालगंज स्थित कार्यालय भी कंपनी का बंद हो गया है।
तीसरा मामला सामने आया
इससे पहले रजपुरा में बीएनपी नामक चिट फंड कंपनी पर ढ़ाई करोड़ रुपए हड़पने पर एफआईआर दर्ज की जा चुकी है। किल्लाई नाका पर स्थित रोज वैली नामक संस्था भी संदेह के घेरे में इसकी शिकायत हो चुकी है। इसके अलावा अब तीसरी कंपनी के रूप में सांई प्रसाद कॉर्पोशन लिमिटेड का नाम सामने आया है। एसपी तिलक सिंह ने बताया कि बुंदेलखंड में इस तरह की कंपनियों सक्रिय हैं। जो धोखा देकर भाग जाती हैं। उन्होंने बताया कि हमने जांच के आदेश दे दिए हैं। जल्द ही मामले में एफआईआर दर्ज की जाएगी।
अशिक्षा का उठाया फायदा
ग्रामीण महिला रामरानी पति विशाल लोधी ने बताया कि हम सब 35 महिलाएं है, जिन्होंने आरके पाराशर की बातों में आकर इस कंपनी में पैसे जमा किए है। हम सभी लोग अनपढ़ है, जिससे आरके पाराशर ने इसका फायदा उठाते हुए, हम लोगों से पैसे जमा कराएं है। पाराशर द्वारा पैसे जमाकर रसीद दी जाती थी, जिसमें अब उनका कहना होता है कि रसीद है आपके पास, लेकिन अब इस कंपनी के सभी कार्यालय बंद हो चुके है हम लोग इस रसीद क्या करेंगे।
धोखाधड़ी का मामला
दर्ज किया
महिलाओं ने एसपी को बताया कि कंपनी के डायरेक्टर बालासाहेब भूपकर को महाराष्ट्र पुलिस ने 6 दिसंबर को धाेखाधड़ी करने व फर्जी कंपनी चलाने के आरोप में गिरफ्तार किया है। वहीं डायरेक्टर की प|ी वैशाली भूपकर काे छत्तीसगढ़ पुलिस द्वारा करीब तीन माह पूर्व गिरफ्तार किया जा चुका है। इसके अलावा कंपनी का एमडी शशांक भूपकर अभी फरार चल रहा है। ग्रामीण महिलाओं ने सांई प्रसाद कंपनी के डायरेक्टर बालासाहेब भूपकर, उनके पुत्र शशांक भूपकर व सीओओ प्रदीप कौल के विरुद्ध धारा 420 भादवि का प्रकरण पंजीबद्ध कर कार्रवाई करते हुए पैसे वापस दिलाने की गुहार लगाई।
दमोह। एसपी कार्यालय में शिकायत लेकर पहुंची महिलाएं।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva